Dayton Triangles

**Dayton Triangles** var et av oppstartslagene i American Professional Football Association (nå National Football League (NFL)) i 1920. Triangles var basert i Dayton i Ohio og var oppkalt etter lagets hjemmebane, Triangle Park, som lå nord i Dayton. De var det lengst overlevende reisende laget i NFL (1920–1929) og det siste reisende laget frem til Dallas Texans i 1952, som hadde visse tilknytninger til Triangles.

Texans’ spillere og aktiva ble flyttet til Baltimore i 1953 og senere til Indianapolis 1983, hvor de nå er en del av Indianapolis Colts, 117  fra lagets fødested. De har beholdt lagfargene gjennom årene og har siden ikke gått glipp av en sesong.

## Opphav
De originale medlemmene av Dayton Triangles begynte å spille basketball sammen på St. Mary's College, nå University of Dayton, fra 1908 til 1912. Etter uteksamineringen organiserte spillerne et basketballag bestående av alumnus, studenter og lokale idrettsutøvere under navnet St. Mary's Cadets. Cadets ble utnevnt «World Basketball Champions» etter en seier over Buffalo German Ramblers.

Om håsten 1913 organiserte St. Mary's Cadets et amerikansk fotballag. Treneren var Louis Clark, som også var trener for skolelaget til St. Mary's. Al Mahrt ble utnevnt til lagkaptein. De avsluttet sesongen 7–0 og vant bytittelen. De vant også Southern Ohio Championship med en 27–0 seier over Cincinnati Celts i Redland Park. Laget vant en andre bytittel i 1914 til tross for at Mahrt og Babe Zimmerman var skadet. I 1915 endret laget navn til Dayton Gym-Cadets etter det som antas å være lagets sponsorer, Dayton Gymnastic Club. Al Mahrt tok over som hovedtrener samme sesong. Det eneste nederlaget i sesongen var mot Columbus Panhandles. De vant også lagets tredje bytittel.

## 1916–1919
I 1916 ble laget omorganisert som et hobbylag bestående av ansatte fra tre fabrikker i Dayton: Dayton Engineering Laboratories Company (eller Delco), Dayton Metal Products Company og Domestic Engineering Company (nå Delco-Light). Carl Storck, som senere var kasserer i NFL og fungerende president fra 1939 til 1941, var en av sponsorene for Dayton Cadets og brukte spillere han rekrutterte fra de tre fabrikkene til å fylle opp spillerstallen. Storck skulle senere bli lagets manager mens Bud Talbott, en All-American tackle og lagkaptein på Yale University, ble utnevnt til trener. Laget endret også navn til Dayton Triangles samme sesong.

Triangles avsluttet 1916-sesongen 9–1 med seiere over lag fra Cincinnati, Detroit, Toledo og Pittsburgh. Canton Bulldogs og den legendariske Jim Thorpe, ble utnevnt til Ohio League Champions  etter en seier over Massillon Tigers. Triangles utfordret Bulldogs til en kamp den 10. desember 1916, men kampen ble aldri arrangert. Sesongen etter flyttet Triangles inn i lagets nye hjem i Triangle Park, og hadde en vellykket sesong i 1917. De avsluttet sesongen 6–0–2, scoret totalt 188 poeng og tillot kun 13.

### Ligamestere 1918
1918 var preget av første verdenskrig og spanskesyken. Selv om Triangles mistet noen spillere til militærtjeneste beholdt de også flere som var ansatt i stillinger som ble sett på som nødvendige i krigstiden, og ettersom det var færre lag som spilte var det også mindre konkurranse om å plukke op de beste spillerne. Dette gjorde det mulig for Triangles å bygge et lag som slo de få gjenværende lagene og sikret Ohio League-tittelen. Earle «Greasy» Nealer var trener og spiller for laget etter at Bud Talbott gikk inn i militæret. Triangles slo flere fremtidige NFL-mestere i Toledo Maroons, Hammond Pros, Columbus Panhandles og Detroit Heralds. Triangles gikk ubeseiret gjennom 1918 og ble ett av kun to kjente sesong som hadde en ubeseiret sesong med minst fem kamper det året sammen med Buffalo Niagaras, som gikk 6–0–0 etter å kun ha spilt mot andre lag i Buffalo og som bygget laget sitt rundt spillere som stod uten et lag etter at flere andre lag ble oppløst. I 1919 fulgte Triangles ligamesterskapet med et sesongresultat på 4–2–1.

## National Football League (NFL)

I de første møtene som ble avholdt 20. august og 17. september 1920 i Ralph Hays bilutsalg i Canton i Ohio var Triangles representert av manager Carl Stock. Triangles ble ett av oppstartslagene i den nye ligaen, som het American Professional Football Association (APFA) frem til den ble omdøpt National Football League i 1922. I septembermøtet ble Jim Thorpe enstemmig valgt til å lede ligaen som president. I samme møte ble det fastsatt en medlemskontigent på $100 per lag, men ifølge George Halas var det ingen av oppstartslagene som betalte medlemskontigenten.

Den 3. oktober 1920 vant Triangles det som kan ses på som den alle første APFA/NFL-kampen da de slo Columbus Panhandles 14–0 i Triangle Park. Lagets høydepunkt i sesongen var en kamp mot Thorpes Canton Bulldogs som endte 20–20; det var den første gangen et lag hadde scoret tre touchdowns mot Bulldogs siden 1915. Thorpe score to sene field goals i kampen som utlignet til sluttresultatet. Triangles forble ubeseiret etter seks kamper, men tapte to mot de fremtidige ligamestrene Akron Pros og avsluttet sesongen 5–2–2.

## Nedgangstider
I 1922 hadde de andre lagene i NFL begynte å rekruttere og signere de beste collegespillerne i landet; Dayton fortsatte derimot å bruke lokale spillere. Dette førte til et fall i lagets prestasjonsnivå og Triangles klarte ikke lenger å være kompetitive i NFL. På grunn av lagets dårlige resultater på banen klarte de heller ikke å trekke gode tilskuertall: kapasiteten på 5 000 i Triangle Park ble sjelden nådd. De dårlige billettinntektene og tilbudet om $2 500 for å spille i støre stadioner (som Wrigley Field, Comiskey Park og Polo Grounds), førte til at Triangles ble et reisende lag.

Innen slutten av 1920-årene var Dayton et av ligaens dårligste lag, med kun fem seiere i de 51 kampene fra 1923 til 1929. Det var kun inntektene fra å spille bortekamper som hindret laget i å bli oppløst. Samtidig hadde NFL begynte å bevege seg bort fra mellomstore byer i midtvesten. Selv om Triangles var ett av kun tre overlevende oppstartslag (sammen med Bears og Cardinals) og det eneste fremdeles aktive Ohio League-laget etter 1926 ble det snart klart at Dayton ikke var et stort nok sted for et lag i den voksende ligaen. Den 12. juli 1930 ble Triangles kjøpt opp av en gruppe ledet av Bill Dwyer i Brooklyn; laget ble flyttet til Brooklyn og endret navn til Brooklyn Dodgers. Jack Depler var medeier og trener for det nye Dodgers etter å ha vært spiller og trener for NFLs Orange Tornadoes. Han tok med seg de fleste som spilte for Tornadoes i 1929 videre til Dodgers.

## Arv
Som et resultat av flere transaksjoner over årene har Triangles fremdeles en viss tilknytning til dagens NFL.

Dodgers ble slått sammen med Boston Yanks i 1945-sesongen på grunn av spillermangel. I 1946 gikk Brooklyns eier over til AAFC og spilte som New York Yankees, mens Boston Yanks forble i NFL.

I 1949 flyttet Yanks til New York og ble til New York Bulldogs, mens AAFCs Yankees ble slått sammen med Brooklyn Dodgers og spilte under navnet Brooklyn-New York Yankees. Da AAFC ble slått sammen med NFL i 1950 ble Yankees’ spillere fordelt mellom New York Giants og New York Bulldogs, og sistnevnte endret navn til New York Yanks.

På grunn av store økonomiske tap ble Yanks solgt tilbake til NFL i 1952 og tildelt en eiergruppe i Texas, som flyttet dem til Dallas før 1952-sesongen og endret navn til Dallas Texans.

Texans ble igjen solgt tilbake til ligaen halvveis inn i sesongen og i 1953 ble lagets spillere tildelt en eiergruppe i Baltimore til det nye Baltimore Colts. Colts flyttet til Indianapolis i 1984 og er fremdeles aktive under navnet Indianapolis Colts.

Til tross for den røde tråden som strekker seg tilbake til Triangles i 1913 og Boston Yanks i 1944 ser NFL og det nåværende Colts ikke på laget som en fortsettelse av Triangles eller noen andre tidligere lag.

## Lag oppkalt etter Triangles
I 1970-årene tok et fotballlag navnet Dayton Triangles og oppnåde noe suksess, først på ungdomsnivå og senere som et semiprofesjonelt lag. I likhet med laget som spilte amerikansk fotball tok de navnet etter den samme byparken og spilte en viktig rolle i utviklingen av fotball i området.

I 1973 ble Dayton Triangles RFC. I likhet med den nevnte fotballklubben tok dette laget navnet fra samme by og park. Laget gikk gjennom flere endringer over årene, men er fremdeles aktive som Dayton Area Rugby Club.

## Pro Football Hall of Famere

## Sesongresultater

## Referanser


## Referanser
* 
* 
* 
* 
* 
* 
* 
* 

## Eksterne lenker
*DaytonTriangles.com